ורד / דפנה שלום ! 21.08.16

**אשמח אם עותק מכתבי יועבר למר ראובן, לאיתמר וליפתח סנדלון!**

בשמי ובשם כל חברי הקבוצה שלי אשר יצאה דרככם ב- 01/08/16 לטיול לסקנדינביה

עם המדריך יפתח סנדלון אני רוצה להגיד תודה גדולה!!!

ראשית תודה מקרב לב על הטיפול האישי שקיבלתי מכל אחד ואחת מהצוות הנפלא שלכם (מילנה, סאני, ורד, וכמובן בארי שהמליץ על המסלול אותו בחרתי, ולקראת היציאה לטיול מדפנה ושיר).

אין מילים בפינו להודות למדריך יפתח על ההדרכה באתרים לאורך כל המסלול, על הידע הרב שהפגין בכל נושא ותחום שעלה במהלך הטיול, על הסבלנות, הסובלנות, על פתרון מידי לכל בעיה שהתעוררה תוך רוגע ושלוות נפש, על הארגון המופתי של כל יום ויום מימי הטיול מבלי לבזבז זמן. על הכישרון שלו לבלום וויכוחים שעלולים היו להתפתח למריבות בין החברים ובכך לגרום לשקט ורוגע במשך כל הנסיעות במהלך היום.

על ההתייחסות האישית לכול אחד ואחת מחברי הקבוצה לפי צרכיו, על הדאגה לרווחת כולם תוך התחשבות במטיילים הנוספים, על הדאגה לצרכים שלנו בכל יום הן במלון והן מחוצה לו. בקיצור יפתח היה זמין לנו בכל שעה משעות היממה וזה לא דבר שברור מאליו.

מיותר לציין שיפתח הגיע מצויד במגוון רחב של שירים, סיפורים ובדיחות ותמיד ידע להשמיע לנו את החומר הרלוונטי לכל שיחה או שיר שזמזמנו ברקע ובכל פעם הדהים אותנו מחדש בהקשבה ובהתייחסות שלו לשיח ולהלך הדברים בתוך הקבוצה במהלך הנסיעה באוטובוס.

יפתח הגדיל לעשות בשני מקרים שהיו לנו עם הזוג סימה וציון ארביב – במקרה הראשון (בערב הראשון) ציון נפל במלון וקיבל מכה רצינית בכתף וכף יד ימין. יפתח לא איבד את העשתונות ומיד הזמין אמבולנס ונסע עם ציון לביה"ח, אחרי יומיים רצופים ללא שינה ובילה אתו במיון עד השעה 23:00 בלי מנוחה ובלי אוכל. במקרה שני עם אותו הזוג יום לפני החזרה הביתה נגנבו להם הדרכונים אחרי הלינה במעבורת – יפתח בשקט וברוגע שלו עשה טלפונים לכל מי שאפשר היה כדי לבדוק אם הדרכונים נשארו במעבורת. משלא נמצאו הרגיע את הזוג ואת הילדים שלהם שכל הזמן התקשרו אליו מהארץ ובתאום עם השגרירות דאג שיטפלו בהם באופן אישי מאחר ואינם דוברים אנגלית ואף דאג להסיע אותם באוטובוס עד השגרירות ושם ווידא שמצמידים להם איש מצוות המשרד שילווה אותם עד נסיעתם לשדה התעופה.

כל זאת למרות שיפתח הגיע לטיול עם כאבי גב חזקים מאוד שהצריכו טיפול יום יומי בכדורים חזקים כדי שיוכל להחזיק מעמד ולתפקד במשך היום.

אציין שזו לא פעם ראשונה שאני יוצאת עם הקבוצה שלי לחו"ל ואין לי מילים להודות על טיול מוצלח במיוחד והכל בזכותו של יפתח שידע לסחוף אותנו לכל הריגושים המדהימים הקיימים בכל המקומות שבהם ביקרנו ולתפקד ללא רבב במהלך כל הטיול.

תודה לכם על כל ה"צ'ופרים" שקיבלנו במהלך הטיול ואשר הוסיפו לשביעות רצונם של כל המטיילים ואשר בזכותם ובזכות המסלול המדהים, בתי המלון, האוטובוס, המדריך המעולה

שקיבלנו היה לנו טיול מוצלח במיוחד.

 אשמח אם העתק מכתבי זה יובא לידיעתו של יפתח.

בתודה ובתקווה שנמשיך בהמשך שיתוף הפעולה גם בשנה הבאה.

לאה גזית

052-2490310